नई दिल्ली. उत्तर प्रदेश जल निगम से जुड़े एक मामले में इलाहाबाद हाईकोर्ट के सामने पेश ना होने पर सुप्रीम कोर्ट ने यूपी के मंत्री आजम खान को फटकार लगाई। सुप्रीम कोर्ट ने आजम के पेश ना होने पर उनके वकील से कहा- जल निगम के चेयरमैन कहां हैं? वो क्यों हाईकोर्ट के सामने पेश नहीं हुए। क्या आप कोर्ट की आंखों में धूल झोंक रहे हैं? क्या उनके पास हेलिकॉप्टर नहीं है? क्या है मामला और सुप्रीम कोर्ट क्यों हुआ सख्त...
- आजम खान के खिलाफ इलाहबाद हाईकोर्ट ने यूपी जल निगम के एक इंजीनियर के मामले में वारंट जारी कर उन्हें पेश होने को कहा था।
- वारंट के बावजूद आजम हाईकोर्ट में पेश नहीं हुए। उन्होंने इसके खिलाफ सुप्रीम कोर्ट में अपील दायर कर दी।
- मंगलवार को चीफ जस्टिस जेएस खेहर और दो जजों की बेंच ने इस मामले की सुनवाई की। आजम के वकील से पूछा- यूपी जल निगम के चेयरमैन (आजम खान) कहां हैं? वो
इलाहबाद में हैं या लखनऊ में?
- आजम के वकील ने कहा- जब भी उनको पेश होने के लिए कहा जाएगा, वो पेश हो जाएंगे। इस पर सुप्रीम कोर्ट ने फिर कहा- क्या उनके पास हेलिकॉप्टर नहीं है?
- कोर्ट के इस सवाल का आजम के वकील जवाब नहीं दे पाए। कोर्ट ने कहा- आजम को कल इलाहबाद हाईकोर्ट के सामने पेश होना ही होगा।
क्या आप कोर्ट की आंखों में धूल झोंकना चाहते हैं?
- आजम पर सख्त टिप्पणी करते हुए सुप्रीम कोर्ट की बेंच ने कहा- हमें लगता है कि आप हार्ईकोर्ट की आंखों में धूल झोंकने का काम कर रहे हैं। आपसे पेश होने को कहा जा रहा है और आप पेश नहीं हो रहे हैं? वो सिर्फ जल निगम के पूर्व चेयरमैन हैं?
- इस पर आजम के वकील ने कहा कि वो (आजम) मिनिस्टर भी हैं। और 11 मार्च को इलेक्शन के बाद पेश हो जाएंगे। इस पर कोर्ट ने कहा- आपको काफी वक्त दिया जा चुका है। 1 और 6 मार्च को पेश होना था। लेकिन, आप कोर्ट गए ही नहीं। अब आपको जो भी कहना है वो हाईकोर्ट के सामने पेश होकर कहें।
- बेंच में चीफ जस्टिस खेहर के अलावा जस्टिस डीवाय. चंद्रचूढ़ और जस्टिस संजय किशन कौल भी थे।
इलेक्शन में बिजी थे, इसलिए पेश नहीं हुए
- सुप्रीम कोर्ट की बेंच ने खान के वकील से पूछा- पिछली दो तारीखों पर खान हाईकोर्ट के सामने पेश क्यों नहीं हुए? वकील ने कहा- वो इलेक्शन प्रोसेस में बिजी हैं।
- इस पर बेंच ने कहा- लेकिन, उन्होंने अपने एफिडेविट में तो ऐसा नहीं लिखा। हम नहीं जानते कि वो हकीकत में इलेक्शन में बिजी हैं भी या नहीं। आजम के वकील ने कहा- वो पब्लिक रैली और रोड शो में बिजी हैं।
- कोर्ट ने फिर सख्ती दिखाई और कहा- इस तरह के जनरल स्टेटमेंट ना दें।
क्या है मामला?
- जल निगम ने 2013 में अपने एक इंजीनियर के मामले में ट्रिब्यूनल के ऑर्डर को हार्ईकोर्ट में चैलेंज किया।
- दरअसल, ट्रिब्यूनल ने इस अफसर के खिलाफ जल निगम के ऑर्डर को किनारे कर राहत दी थी। टिब्यूनल ने कहा था कि इस ऑर्डर पर उस अफसर के दस्तखत नहीं है, जिसके होने चाहिए।
- तीन साल से ज्यादा वक्त के बाद जल निगम ने एफिडेविट देकर कहा कि लेटर पर जो दस्तखत थे, वो सही अथॉरिटी के थे।
- इस पर हाईकोर्ट ने कहा था कि अगर वो ही दस्तखत सही थे तो ये 2013 के एफिडेविड में ही क्यों नहीं बताया।
- इस पर कोर्ट ने आजम खान, एमडी और चीफ इंजीनियर से पूछा कि अब क्यों ये किया जा रहा है। इसका मतलब दस्तावेजों में हेराफेरी की गई है।
- हाईकोर्ट ने इन सभी को कोर्ट के सामने पेश होने को कहा। एमडी और चीफ इंजीनियर तो 1 मार्च को हाजिर हो गए लेकिन आजम पेश नहीं हुए।
- उन्होंने पेश होने के बजाए सुप्रीम कोर्ट में अपील दायर कर दी। इसी पर मंगलवार को सुनवाई हुई।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva